Oksana Hvostenko

**Oksana Jurijvna Hvostenko**, () rođena 27. novembra 1977. u Černigivu, USSR, SSSR (danas Ukrajina), je nekadašnja  ukrajinska biatlonka i dvostruka osvajačica srebrne i bronzane medalje na Svjetskim prvenstvima u biatlonu.

## Karijera 
### Olimpijske igre 
Oksana Hvostenko je nastupila na trima Olimpijskim igrama i to na: Zimskim olimpijskim igrama 2002, Zimskim olimpijskim igrama 2006. i Zimskim olimpijskim igrama 2010. U pojedinačnoj konkurenciji najbolji joj je rezultat osmo mjesto u utrci na 15&nbsp;km, kada je bez promašaja i zaostatkom od 1:45.8&nbsp;min bila sporija od pobjednice Norvežanke Tora Berger. U ekipnim disciplinama najbolji joj je rezultat bilo šesto mjesto na istim igrama u štafeti s  Olenom Bilosjuk, Vitom i Valentinom Semerenko.

### Svjetska prvenstva 
Oksana Hvostenko je nastupila na devet Svjetskih prvenstava od SP 1999. do SP 2011. Osvojila je dvije srebrne i dvije bronzane medalje. Jednu srebrnu na SP 2003. u štafeti s Oksanom Jakovljevom, Olenom Petrovom i Irinom Merkušinom kada su s 1:23.8&nbsp;min zaostatka bili sporiji iza ruske štafete u sastavu: Albina Ahatova, Svjetlana Išmuratova, Galina Kukljeva i Svjetlana Černousova; a drugu na SP 2008. u štafeti s Oksanom Jakovljevom, Vitom i Valentinom Semerenko, kada su s 30.9&nbsp;s zaostatka bili sporiji iza njemačke štafete u sastavu: Martina Glagow, Andrea Henkel, Magdalena Neuner, Kati Wilhelm. Na istom prvenstvu osvojila je bronzanu medalju u utrci na 15&nbsp;km s jednim promašajem i zaostatkom od 2:24.4&nbsp;min iza pobjednice ruske biatlonke Jekaterine Jurjeve, koja je utrku završila bez promašaja; a drugu na utrci na 7,5&nbsp;km bez promašaja i zaostatkom od 11.3&nbsp;s iza pobjednice njemačke biatlonke Andreje Henkel, koja je utrku završila bez promašaja. Na SP 2011. je nastupila u štafetnoj utrci s Olenom Bilosjuk, Vitom i Valentinom Semerenko kada su osvojili drugo mjesto, ali su, zbog kasnije dokazanog dopinga Olene Hvostenko diskvalifikovani, te im je oduzeta srebrna medalja.

### Svjetski kup 
Prvi nastup Hvostenko u Svjetskom kupu bio je u sezoni 1996/1997. u švedskom Östersundu
u utrci sprinta na 7,5&nbsp;km kada je 7. decembra 1996. sa četiri promašaja i zaostatkom od 3:47.1&nbsp;min bila sporija od pobjednice ruske biatlonke Olge Melnik, koja je završila utrku bez promašaja. Najbolji rezultat u pojedinačnim utrkama joj je pobjeda 21. januara 2007. u sezoni SK 2006/07. na slovenskoj Pokljuki, kada je bez promašaja bila 13.4&nbsp;s brža od drugoplasirane njemačke biatlonke Kati Wilhelm, a 23.5&nbsp;s od trećeplasirane slovenske biatlonke Tadeje Brankovič-Likozar. U ekipnim utrkama u sezoni SK 2008/09. u njemačkom Oberhofu 7. januara 2009, s Olenom Bilosjuk, Vitom Semerenko i Valentinom Semerenko pobijedila je u štafetnoj utrci s 21.2&nbsp;s prednosti ispres drugoplasirane njemačke štafete u sastavu: Simone Hauswald, Kati Wilhelm, Sabrina Buchholz i Kathrin Hitzer.

## Doping 
Nakon SP 2011. utvrđeno je da je koristila efedrin kao doping, te je dobila godinu dana zabrane nastupanja, a srebrna medalja je dodijeljena francuskoj štafeti.

## Nagrade 
* Ukrajinski Orden kneginje Olge III reda. (4. 4. 2003.)
* Ukrajinski Orden za zasluge III reda. (17. 3. 2008.)
* Medalja za rad i hrabrost (18. 4. 2005.)

## Privatni život 
Udata je od 2001 za ukrajinskog biatlonca Vjačeslava Derkača i s njim ima sina Mikitu i kćerku Ganu.

## Napomene 
## Reference 
## Vanjski linkovi 
* 
* 

Kategorija:Rođeni 1977.
Kategorija:Biografije, Černigiv
Kategorija:Osvajači medalja na Svjetskim prvenstvima u biatlonu
Kategorija:Ukrajinski biatlonci
Kategorija:Ukrajinski olimpijci u biatlonu
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Biatlonci na Zimskim olimpijskim igrama 2010.
Kategorija:Nosioci Ordena kneginje Olge III reda
Kategorija:Nosioci Ordena za zasluge (Ukrajina) III reda
Kategorija:Nosioci Medalja za rad i hrabrost